
“E logro aki un biaha mas ta mustra cu union, creatividad y determinacion 
ta conduci na exito” 


juni den un Entertainment Center completamente yen, a tuma 
luga e competencia di baile di WE 2024. E anochi aki a conta 
cu presencia di Prome Minister Evelyn Wever-Croes, Minister 
di Deporte y Ensefiansa Endy Croes, Minister di Finansa y 
Cultura, Xiomara Maduro y Minister di Husticia y Asuntonan 
Social, Rocco Tjon. 


Prome cu e competencia WE Baile a inicia, Prome Minister 
a tuma tempo pa saluda y combersa cu e participantenan 
y e mandatario a indica di a keda sumamente impresiona y 
contento di mira tanto entusiasmo y determinacion entre e 
muchanan. 


Atraves di varios forma y estilo di baile, e muchanan y hobennan 
a subi escenario y a expresa nan abilidad, talento y creatividad 
cu bailenan tradicional te na bailenan moderno. E anochi aki 
a conta cu un sorpresa agradabel ora a anuncia un categoria 
nobo di WE Baile cu ta e competencia entre e maestronan 
di cada scol. Akinan e maestronan a subi escenario yena cu 
inspiracion, cu presentacionnan bunita, colorido y educativo. 


“Tawata un evento fabuloso cu presentacionnan super bunita. 
Pabien y danki na cabesantenan di scol, na e maestronan cu a 
prepara e alumnonan y un danki di curason na tur participante 
pa nan creatividad y e talento cu nan a comparti cu henter 
Aruba. E obhetivo di e WE Baile ta pa uni e alumnonan di e 
scolnan di Aruba a traves di e lenguahe comun di baile. Danki 


na colega Minister di Deporte y Ensefiansa Endy Croes y 
henter su team a logra e meta aki. E logro aki un biaha mas 
ta mustra cu union, creatividad y determinacion ta conduci na 
exito”, Prome Minister a expresa. MEN 

Durante e siman cu a pasa 
Departamento di Aviacion Civil 
di Aruba a tene un accion di = 

inspeccionnan di rampa na nos È 
aeropuerto. Un total di 17 avion P 
a wordo inspecciona. Esaki | 
a wordo haci en conhunto cu 
coleganan Frances, cu ta basa 
den Antias Frances. 


For di algun tempo caba Aruba gi 
tin un team di 4 inspector local | 
cu ta cualifica pa conduci 
inspeccionnan di rampa 
segun e sistema Europeo di 
“SAFA” (Safety Assessment 
of Foreign Aircraft) Resultado 
di e inspeccionnan ta wordo | > 
hinca den e SAFA database | 
cu ta contene resultadonan di 
inspeccionnan haci na otro paisnan cu ta parti di e sistema aki. 
Asina e resultadonan aki por wordo compara cu otro, y e data 
aki por wordo analisa mas efectivamente. 


Como parti di un acuerdo di cooperacion cu Francia, 
inspectornan di Aruba ta haci e inspeccionnan hunto cu 
inspectornan di Antias Frances, cu tambe ta parti di e red di 
SAFA. Tin biaha esaki ta tuma luga na Aruba, y tin biaha esaki 
ta tuma luga den Antias Frances. E cooperacion aki ta yuda 
grandemente pa standarisa e manera di traha y pa siña for di 
otro. E siman aki a toca pa inspectornan di Antias Frances haci 
inspeccionnan na Aruba hunto cu nan coleganan di Aruba. 


Un total di 17 avion a wordo inspecciona. Avion di tur tipo, avion 
grandi y chikito, di pasahero y di carga. E discrepancianan haya 
ta wordo manda pa e compania concerni pa asina nan tuma e 
medida di coreccion necesario. Departamento di Aviacion Civil 
ta keda monitor implementacion di esaki te ora cu tur coreccion 
tuma luga manera cu mester ta. 


Durante añanan ta nota un tendencia na Aruba cu e 
discrepancianan constata ta birando menos den cantidad y 
den severidad. Tambe ta mira cu companianan di aviacion ta 
tuma e inspeccionnan na serio y ta tuma medidanan necesario 
di precaucion prome cu haci nan vuelo pa Aruba. Esaki ta 
mustra e balor agrega di e programa di SAFA, cu realmente 
ta contribuyendo pa eleva e siguridad operacional di aviacion 
na Aruba. 


Minister di Transporte, Sr. Ursell Arends y Departamento di 
Aviacion Civil ta gradici su inspectornan y tambe coleganan di 
Antias Frances pa e bon trabou desplega durante e accion di e 
siman aki, y na e manera cu a coopera cu otro. 


Departamento di Aviacion Civil lo keda haci e tipo di 
inspeccionnan aki na Aruba, no solamente pa eleva e siguridad 
operacional mas ainda, pero tambe pa asegura cu e nivel 
halto aki ta wordo manteni na un manera duradero, mirando e 
importancia di aviacion pa e economia di nos pais. MN 

TA PREMIRA CU E LEY PA REGULACION DI 
“VACATION RENTALS” LO WORDO ENTREGA NA 
PARLAMENTO PRONTO 


Minister Dangui Oduber ta informa cu e i 
cantidad di “vacation rentals” na Aruba ta 
keda subi abase di e raportnan di Aruba 
Tourism Authority (ATA). Pa e ultimo afia 
nan e ta un topico hopi popular, unda hopi 
turistanan ta opta pa hospeda den e tipo 
di acomodacion aki. E ta un tendencia 
mundial y na Aruba tambe nos ta mira e 
desaroyo aki. 


E bishitante nan ta opta pa vacation rentals 
pa diferente rasonnan manera; prijs, 
accesibilidad, privacidad, flexibilidad y 
mas comodidad. Minister Oduber ta splica 
cu ta hopi importante pa tin regulacion pa 
loke ta vacation rentals na Aruba pa crea 
un “level playing field”. 


Vacation rentals ta un negoshi pa hopi di nos localnan y 
actualmente esaki no ta regula. Pa es motibo gobierno ta bay 
introduci un regulacion nobo unda lo tin cambio nan manera; 


e Tur propietario cu tin “lisiting” lo mester un number d 
registracion 

. Lo implementa un tarifa di registracion/permiso pa aña 
. Tur peticion di permiso lo ta digitalisa 

. Lo tin control di hygiéne y seguridad di propiedad 

° Entidad nobo lo controla y supervisa vacation rentals 


Algun tempo atras, Minister Oduber a duna di conoce cu ya 
caba ta den proceso pa e independisacion di e unidad di Dienst 
Warenkeuring en Hygiene (DWH) cu ta actualmente parti 
di DVG. E entidad nobo lo carga e nomber di Aruba Quality 
Hospitality Authority. 


E ley pa cu esaki na e momentonan aki a bai Raad van Advies 
pa asina por haya conseho di Raad van Advies riba esaki.E 
entidad nobo aki ta bai bira un sui generis y lo keda encarga 
cu henter e proceso di dunamento di permiso y haci e control 


nan necesario pa mantene e calidad y servicio di nos producto 
Aruba. 


Minister Dangui Oduber ta kere cu e ley y e maneho aki ta 
un bon iniciativa y lo crea igualdad den condicion pa opera 
como negoshi. Hopi di nos localnan tin vacation rentals nan na 
cas y mandatario ta sostene pa nan tin un entrada additional 
pero cu un bon regulacion lo bay yuda crea e igualdad entre 
companianan y lo zorg pa tin cumplimento di tur e obligacionnan 
al respecto pa e doñonan di vacation rentals tambe. 


Minister Dangui Oduber ta entusiasma cu pronto por finalisa e 
ley aki den parlamento pa asina por introduci un bon structura 
pa igualdad den condicion pa opera como negoshi.Minister 
Oduber ta expresa cu e proceso tabata uno largo pero cu a 
bira tempo pa presenta solucion y un structura di igualdad pa 
tur propietario di vacation rentals na aruba.Cu e maneho aki 
a demostra accion concreto pa cu turismo sostenibel y bon 
balansa. MN 

BISHITA DI MINISTER DI ASUNTONAN SOCIAL, 
BIENESTAR Y LABOR DI CURACAO SRA. 
RUTHMILDA LARMONIE-CECILIA DEN CUADRO DI 
E VELD SOCIAL 


Recientemente, minister di husticia y asuntonan social sr. Rocco 
Tjon, a ricibi bishita di minister di asuntonan social, bienestar 
y labor di Curacao sra. Ruthmilda Larmonie-Cecilia, caminda 
hunto a haci bishitanan di trabou na diferente instancianan den 
e veld social na Aruba, pa asina tin un bista di e trabounan cu 
ta wordo ehecuta na aki na Aruba. 


Durante e reunion, ambos mandatario a intercambia idea y 
pensamentonan tocante e diferente retonan riba e tereno 
social cu ambos pais ta wordo confronta cune. Entre otro, 
programanan cu por introduci pa brinda hobennan mas 
actividad, pero tambe procesonan di trabou cu por wordo 
alinea mas miho, pa di e forma ey e ayudo y e cuido cu ta 
wordo brinda na famianan y individuonan por ta mucho mas 
miho y efectivo. 


Banda di esaki, a comparti e desaroyo di tur loke cu a wordo 
introduci na Aruba, pa loke ta desaroyo profesional di esnan cu 
ta traha riba e tereno aki. Na mes momento, a amplia riba con 
ta trata di alinea procesonan na otro, manera e proyecto cu 
tin andando conhuntamente cu CEDE Aruba, pues “intensief 
samenwerken aan veiligheid”. 

Manera ta conoci, Aruba a forma parti di e “vierlanden overleg” 
pa e parti social, cual tawata aña pasa, for di esey a palabra pa 


bay traha mucho mas serca di otro. 


Por ultimo, minister Tjon a expresa, “mi ta haya e intercambionan 
aki hopi bon, pasobra nos por siña di otro, mirando e hecho cu 
practicamente e situacionnan ta igual y e retonan ta igual, y di 
e forma ey, mas nos colabora cu otro mas miho esaki ta”. 

Recientemente, Minister Endy Croes a atende e presentacion 
di e comision cu ta trahando riba e proyecto pa extende 
Scol Practico pa Ofishi (SPO) di 3 pa 5 afia. E comision ta 
consisti di Dienst Publieke Scholen (DPS), staf funcionairo, 
beroepsonderwijs DPS, consehero di Ministerio di Ensefiansa 
y Deporte, representante di Openbare Avondleergangen Aruba 
(OAA), director y e management team di SPO Brazil y SPO 
Santa Cruz. Alabes, dicho comision na dos (2) ocasion a busca 
conseho cerca Departamento di Ensefiansa y IPA tambe a 
duna input. Presente na e encuentro aki, tabata e cabesante - 
y docentenan di ambos scol. 


Durante e reunion DPS a duna un presentacion amplio y 
completamente elabora riba e trabounan cu a realisa pa haci 
SPO un scol di 5 afia en bes di 3 afia. Minister Endy Croes a 
subraya cu su vision ta pa cuminsa e proximo afia escolar, esta 
na augustus 2024 cu klas 4 y e siguiente afia introduci klas 5. 
E comision a traha hopi duro, e rapport y conseho ta cla y a ser 
comparti cu e docentenan di ambos scol. Minister Endy Croes 
hunto cu DPS, DEA, e profesional — y cabesantenan a ricibi 
presentacion aki. Minister Endy Croes a pidi cooperacion di e 
cabesante — y docentenan pa scucha y mira e presentacion 
y haci e preguntanan necesario, paso ta hunto lo carga e 
proyecto aki pa e por inicia na luna di augustus proximo. 


“Claro cu tur proyecto nobo lo por tin su retonan, pero na 
caminda lo corigi esaki si ta necesario pa por tin un miho 
producto y brinda oportuidad husto pa nos hobennan”, Minister 
Endy Croes a enfatisa. Pa cu e klasnan di IPO esaki tambe 
lo ser extendi cu un afia mas, esta IPO ta bira 4 afia y un afia 
di “coaching” despues di esaki. Cu introduccion di klas 4 y 5 
e alumnonan lo caba scol cu un edad poco mas grandi, unda 
cu ya nan por acopla na e mercado laboral y/of si kier sigui 
profesionalisa nan mes esaki ta posibel. “Nos ta hopi contento 
cu e proyecto aki y nos ta pone nos schouder bou di dje y lo 
pusha pa por logra esaki pa e proximo afia escolar”, Minister 
Endy Croes a finalisa. MN 

Un total di 8 scol a participa den e gran evento di baile cultural, 
moderno y deportivo 


Diabierna, 7 di juni, e gran evento di 
baile di Weganan Escolar 2024 a tuma 
luga den Aruba Entertainment Center. 
Presente den e ocasion aki tabata 
Minister di Ensefiansa y Deporte Endy 
Croes hunto cu su kerida esposa Dilailah 
Croes — Odor, Prome Minister Evelyn 
Wever-Croes, Minister di Finansas y 
Cultura Xiomara Maduro, Minister di 
Husticia y Asuntonan Social Rocco Tjon, 
director di IBiSA Sr. Isnardo “Juni” Faro, 
cabesante di scol y demas invitadonan 
special. Un ambiente total tabata reina 
den Aruba Entertainment Center, unda 
famia, docente y amigonan tabata Eu 

presente pa apoya nan scol. (‘| 


Un total di ocho (8) scol preparatorio, 
special, basico y secundario a participa 
den seis (6) diferente categoria durante 
e gran competencia di baile escolar. E 
afia aki a introduci un categoria nobo, 
unda e maestronan tambe a participa 
den e concurso di baile. E alumno- y 
maestronan di scol preparatorio, special, 
basico y secundario a demostra nan 
talento y creatividad durante e evento 
di baile cultural, moderno y deportivo. | 
Baile ta un forma emocionante y social 
di keda activo. Competencia di Baile di 
Wegananan Escolar ta brinda e mucha- 
y hobennan di Aruba e oportunidad pa desaroya diferente 
habilidad y ta contribui pa mantene nan den bon caminda. 
NTG y NLG Dancers bou guia di Sra. Marisol Pefia a duna un 
tremendo presentacion di baile, sigui pa un show di baile di 
Dazzling Dancers bou di guia di Jeanique de Palm. Ademas 
di esaki, a rindi homenahe na Sr. John Freddy Montoya. Sr. 
Montoya a ricibi un bunita presentacion dedica na su honor 
durante e anochi aki. 


Na final di anochi a anuncia resultado di diferente categoria. 
Ganado di Categoria di Scol Preparatorio ta Arco Iris 
Kleuterschool, ganado di Categoria Scol Special ta Scol 
Paso pa Futuro, ganado di Categoria Scol Basico 1, 2 y 3 ta 
Mon Plaisir Basisschool, ganado di Categoria Scol Basico 
4, 5 y 6 ta Prinses Amalia Basischool, ganado di Categoria 
Scol Secundario ta Mon Plaisir College Havo Vwo y ganado 
di Categoria Maestro ta Mon Plaisir Basisschool. E anochi a 


culmina cu un gran sorpresa di e famoso cantante Jeon cu a 
deleita tur presente cu su tremendo cancion. 


E mandatario di Ensefiansa y Deporte ta gradici IBISA, 
Comision di Competencia di Baile di WE 2024 dirigi pa Sra. 
Marisol Pefia, Ministerio di Ensefiansa y Deporte, Maestronan 
di Ceremonia Sandra Croes y Tarrick Ras y tur cu a traha 
duro pa realisa e gran evento escolar aki. Alabes, ta gradici 
Gabinete Wever-Croes II, Fundacion Lotto pa Deporte (FLpD), 
Stichting Sportsubsidie Aruba (SSA), Utilities, SETAR NV, 
Aruba Airport Authority NV (AAA), Aruba Investment Bank 
(AIB), Departamento di Cultura Aruba (DCA) y tur stakeholder 
cu a contribui pa haci e competencia di baile di Weganan 
Escolar 2024 posibel. Minister Endy Croes ta aplaudi tur scol, 
cabesante, docente y mayor cu a duna tur di nan parti pa 
realisa e bunita proyecto escolar aki. Finalmente, ta felicita 
tur participante y ganado di diferente categoria di e exitoso 
Competencia di Baile di Weganan Escolar 2024. MN 

Diahuebs atardi, Minister di Labor Glenbert Croes a biaha 
pa Geneva hunto cu e delegacion di Aruba, pa asisti na e 
"International Labor Conference (ILO) 2024". Pa cu e aña aki, 
e conferencia ta conta cu un participacion di mas di 187 pais y 
5000 representante di diferente gobierno. 


Durante e conferencia aki, lo atende e topico di proteccion 
di e trahado contra efectonan di e cambio climatico y tambe 
contra menasanan biologico, principalemente di loke a pasa 
cu Covid-19, y con el a afecta e trahado su salud y bienestar 
general. Otro tema importante cu nan lo atende ta e tema 
di decencia cu mester tin den e trahadonan cu ta traha den 
e economia di cuido, y sigura cu nan derecho fundamental 
wordo salbaguardia. Den cuadro di esaki e ta fundamental 
pa tin un Departamento di Labor cu ta fortifica, cu ta apoya y 
empodera, pa asina haci e trabounan di supervicion y control, 
manera e departamento di Bureau Arbeids Inspectie cu nan 
inspectornan. Tambe lo atende cu e tema importante di dialogo 
social, y con pa mantene e formato aki pa atende cu asuntonan 
di interes general cu ta afecta nos pais. E meta ta pa logra un 
coalicion mundial pa sigura cu a traves di cumplimento cu e 
SDG's nan nos por logra husticia social pa tur trahado den tur 
sector. 


Durante su biahe tambe, Minister Croes lo tuma e oportunidad 
pa culmina e negociacionnan cu Acciona Energia na Madrid, pa 
asina finalisa e realisacion di e hydrogen valley, y pa cuminsa 
cu loke mester bira e cooperacion entre Gobierno di Aruba, 
Spañe, Repsol, y RDA, pa e parti bon di e infrastructura di e 
patio di tanki, por wordo reactiva temporalmente. Repsol ta un 
compania cu ta hopi interesa pa yega na un cooperacion cu 
Aruba riba esaki. 


"Mi ta bay cumpli cu e mision den nomber di pais Aruba, y lo 
regresa Aruba pa sigui atende tur asunto cu nos tin den cuadro 
di nos trabou" Minister Croes a expresa. MN 

Señor Bill Armstrong, CEO Armstrong Oil and Gas 


CU E ACUERDO FIRMA, NOS POR CUMINSA 
CU E TRABOUNAN INMEDIATAMENTE 


"Nos ta spera cu unabes nos cuminsa cu e boramento, nos lo haya azeta, 
dunando Aruba e independencia energetico pa asina e isla por florece" 


E 


Recientemente a tuma luga na Kulture Cafe e firmamento di e 
contrato entre Compania Arubano di Petroleo (CAP) cu Andicuri 
Oil & Gas Exploration VBA (AOGX), cu ta un subsidiario local di 
Armstrong International LLC (“Al”), pa e exploracion, desaroyo 
y produccion di hidrocarburos den e area maritimo di Aruba. 


Señor Bill Armstrong CEO di Armstrong Oil & Gas, a habri su 
compania na un edad jong cu e meta pa busca y haya areanan 
grandi cu otro companianan por a ‘overlook’. E compania 
Armstrong Oil 8 Gas ta hopi activo na Merca pero specialmente 
na Alaska, na unda cu den e ultimo añanan tabata hopi exitoso 
den haya barinan di azeta. E compania tin aproximadamente 
2 aña ta purbando na haya un luga perfecto pa busca azeta. 
Nan a haci investigacionnan na Aruba y na varios otro luga na 
Latino America, y basa riba e resultadonan, Aruba ta duna nan 
mas indicacion di por haya gas y eventualmente azeta. 


Señor Armstrong a indica cu e firmamento aki ta uno hopi 
importante, paso nan no por cuminsa traha sin un acuerdo 
firma cu Aruba. Awor cu tur cos ta cla, nan lo cuminsa 
inmediatamente cu e trabounan geofisico y geologico, cu 
speransa cu den e proximo 18 lunanan, nan por a identifica 
multiple proyecto pa bay bora. 


Actualmente na Aruba, ta solamente 4 area (pos) a yega di 
wordo bora pa busca azeta, na unda no a encontra nada. 
Segun señor Armstrong, en berdad e compania anterior no a 
haya nada, pero e areanan identifica pa Armstrong ta mustra 
cu tin posibilidad. 


"Aruba ta un isla hopi bunita cu hendenan super amabel. E 
cooperacion cu nos ta hayando di gobierno ta grandi y nos ta 
aprecia e confiansa. Nos ta spera cu unabes nos cuminsa cu e 
boramento, nos lo haya azeta, dunando Aruba e independencia 
energetico pa asina e isla por florece" señor Armstrong a 
expresa. MN 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 


2024 


ANA DI STABILIDAD Y PROSPERIDAD 


